যুদ্ধের আবহে ভারতকে পূর্ণ সমর্থনের কথা জানাল রাশিয়া

ওয়েবডেস্ক: ভারত-পাকিস্তান (India-Pakistan) যুদ্ধ হলে ভারতকে পূর্ণ সমর্থন রাশিয়ার (Russia)? পহেলগাম হামলাকারীদের (Pahalgam Terror Attack) বিরুদ্ধে লড়াইয়ে ভারতকে পূর্ণ সমর্থন করবে মস্কো। রাশিয়ার প্রেসিডেন্ট ভ্লাদিমির পুতিন (Vladimir Putin) সোমবার ফোন করলেন প্রধানমন্ত্রী নরেন্দ্র মোদিকে (Narendra Modi)। তিনি জানালেন, ভারতকে পূর্ণ সমর্থন করবে রাশিয়া। দোষীদের বিচার হোক। জানালেন পুতিন।

এর আগে আমেরিকার প্রেসিডেন্ট ডোনাল্ড ট্রাম্পও পহেলগাম কাণ্ডের কড়া নিন্দা করেছিলেন। দোষীদের শাস্তির কথা বলেছিলেন তিনিও। ইতিমধ্যে বিদেশ মন্ত্রী এস জয়শঙ্কর (S Jaishankar) চীন ছাড়া নিরাপত্তা পরিষদের প্রত্যেক স্থায়ী সদস্যের সঙ্গে পহেলগাম হামলা নিয়ে কথা বলেছেন। প্রধানমন্ত্রী নরেন্দ্র মোদি ফোনে কথা বলেছেন বিভিন্ন গুরুত্বপূর্ণ রাষ্ট্রপ্রধানদের সঙ্গে।

আরও পড়ুন: আজ ভারত ও পাকিস্তানকে নিয়ে রাষ্ট্রসঙ্ঘের নিরাপত্তা পরিষদের বৈঠক

পহেলগামে গত ২২ এপ্রিল হামলা চালায় জঙ্গিরা। ২৬ জন পর্যটকের মৃত্যু হয়। পাকিস্তানের মদতে ওই হামলা হয়েছে। ওই ঘটনার পর প্রধানমন্ত্রী জানিয়েছেন, দোষীর বিরুদ্ধে কঠোর ব্যবস্থা নেওয়া হবে। সেনাবাহিনীর সক্রিয়তাতে পরিষ্কার বড় কিছু হতে চলেছে। তিন বাহিনীর প্রধানদের সঙ্গেই বৈঠক করেছেন প্রধানমন্ত্রী নরেন্দ্র মোদি। প্রত্যাঘাত নিশ্চিত। এই প্রেক্ষিতে পহেলগাম কাণ্ডে ভারত যে ভূমিকাই নিক তাকে পূর্ণ সমর্থন করা হবে বলে বুঝিয়ে দিল রাশিয়া। বিদেশ মন্ত্রকের মুখপাত্র রণধীর জয়সওয়াল পুতিনের মোদিকে ফোন করার তথ্য সোশ্যাল মিডিয়ায় জানিয়েছেন।